ئەرا خانمە نوسەر؛ زه‌هرا ئومیدی - ئەندام زانست
هووز مڵاکە‌ت ساڵ ۱۳۹۸ ده لایەن بڵاوکردن باشوور بڵاو بی. ئێ رومانە باس مە‌ردم چگاپە‌ل کەێد ک جی خێاڵیێگە. رومانەگە وە شیوەی تاکەکەسییە و دە زوان یەکم کاراکتر ک زاڕووێگە مە‌ردمەێل زوەباوڕێ نیشان ده‌ێد، ک کە‌فنە‌ شوین کویخاێ چاچووڵە‌بازێگ.
ئومیدی دە زوان زاڕوو باوه‌قوورە‌تێگ نە‌قڵ نە‌زانی و ئە‌سیر بوین وڵات دە قە‌پاڵ خورافە کە‌ێد و نیشان دە‌ێد ک خورافە چە وە سە‌ر مه‌ردمان نیشته‌جی چگاپە‌ل تیارێد.
هاوردن وینە و شیوە‌ێ ژیان مەردم و دروسکرەیل وینەی خوەمانی دە نیشانە‌یل هووز مڵاکە‌تە.
رومان توە‌نێد وە زوان دیاری ناوچەێگ بنویسیه‌ێگ و فە‌رهە‌نگ ئە‌و خاکە ده نامێ بوو و دە هە‌ر جی‌ دنیایش بخوە‌نیه‌ێگ و گشتێ ده‌ێ ئەوبڕەسن.
ئومیدی هە ئە‌و جویرە ک باێە‌د دە زوان کوردی خوارین ئڕا شیوە داێن وە خێاڵ و رومان سوود کردگە. هووز مڵاکە‌ت سویکێگ دە فە‌رهە‌نگ ئیلام خە‌ێگە‌‌ دە‌ر ک تویە‌نێ ئەڕا گشت دنیا ئوو گشت وەردەنگەێل دڵبقرچ بوو.
